Държавен вестник, бр. 30, 2014 г., стр. 39

БРОЙ  30	
Д Ъ Р Ж А В Е Н  В Е С Т Н И К 	
СТР.  39  
Член 94 – Присъединяване
Този Протокол е открит за присъединява­
нето на всяка страна по Конвенциите, която 
не го е подписала. Документите за присъе­
диняване към Протокола се депозират при 
депозитаря.
Член 95 – Влизане в сила
1. Този Протокол влиза в сила шест ме­
сеца след като бъдат депозирани два рати­
фикационни документа или документи за 
присъединяване.
2. За всяка страна по Конвенциите, която 
по-късно е ратифицирала този Протокол или 
се е присъединила към него, той влиза в сила 
шест месеца след депозирането на нейния 
ратификационен документ или документа за 
присъединяване.
Член 96 – Договорни отношения след влиза­
нето в сила на този Протокол
1. Когато страните по Конвенциите са също 
и страни по този Протокол, Конвенциите се 
прилагат заедно с допълненията към тях, 
залегнали в този Протокол.
2. Ако една от участващите в конфликта 
страни не е обвързана с този Протокол, 
страните по Протокола остават въпреки това 
обвързани с него във взаимните си отношения. 
Освен това те са обвързани с този Протокол 
по отношение на всяка страна, която не е 
обвързана с него, ако тя приеме и прилага 
неговите разпоредби.
3. Властта, представляваща народ, който 
участва във въоръжен конфликт от типа, 
посочен в параграф 4 от член 1, срещу някоя 
Високодоговаряща страна, може да приеме 
задължението да прилага Конвенциите и този 
Протокол по отношение на този конфликт, като 
направи едностранна декларация, адресирана 
до депозитаря. Такава декларация, след като 
бъде получена от депозитаря, има следното 
действие по отношение на този конфликт:
а) Конвенциите и този Протокол влизат 
незабавно в сила за тази власт в качеството 
є на участваща в конфликта страна;
b) тази власт получава същите права и 
задължения както всяка Високодоговаряща 
държава, която е страна по Конвенциите и 
по този Протокол, и
c) Конвенциите и този Протокол имат ед­
накво обвързващо действие за всички участ­
ващи в конфликта страни.
Член 97 – Изменения
1. Всяка Високодоговаряща страна може да 
предлага изменения на този Протокол. Текстът 
на всяко предложено изменение се предава на 
депозитаря, който решава след консултации 
с всички Високодоговарящи страни и Меж­
дународния комитет на Червения кръст дали 
да бъде свикана конференция за обсъждане 
на предложеното изменение.
2. Депозитарят е задължен да покани на 
такава конференция всички Високодоговарящи 
страни, както и страните по Конвенциите, 
независимо дали са подписали, или не са 
подписали този Протокол.
Член 98 – Преразглеждане на приложение I
1. Не по-късно от четири години след вли­
зането в сила на този Протокол и впоследствие 
на интервали не по-кратки от четири години 
Международният комитет на Червения кръст 
осъществява консултации с Високодоговаря­
щите страни по отношение на приложение 
I към този Протокол и ако сметне това за 
необходимо, може да предложи среща на 
технически експерти за преразглеждане на 
приложение І, както и да предложи в него 
да бъдат внесени евентуални желателни из­
менения. Ако в срок шест месеца след като 
Високодоговарящите страни са получили 
предложението за свикване на такава среща 
не постъпят възражения от една трета от 
тях, Международният комитет на Червения 
кръст свиква срещата, като кани също така 
наблюдатели от подходящи международни 
организации. Такава среща се свиква от 
Международния комитет на Червения кръст 
по всяко време по искане на една трета от 
Високодоговарящите страни.
2. Депозитарят свиква конференция на 
Високодоговарящите страни и на страните по 
Конвенциите, за да бъдат обсъдени изменени­
ята, предложени от срещата на техническите 
експерти, ако след тази среща Международният 
комитет на Червения кръст или една трета от 
Високодоговарящите страни са поискали това.
3. Изменения на приложение I могат да 
бъдат приети от такава конференция с мнозин­
ство две трети от Високодоговарящите страни, 
присъстващи и участващи в гласуването.
4. Депозитарят съобщава на Високодогова­
рящите страни и на страните по Конвенциите 
всяко изменение, прието по този начин. Изме­
нението се счита за прието след изтичането 
на една година от съобщаването му по този 
начин, ако през този период при депозитаря 
не са постъпили декларации за отхвърляне 
на изменението от не по-малко от една трета 
от Високодоговарящите страни.
5. Изменението, считано за прието в съот­
ветствие с параграф 4, влиза в сила три месеца 
след неговото приемане за всички Високодого­
варящи страни с изключение на онези, които 
са направили декларация за отхвърлянето му 
съгласно разпоредбите на посочения по-горе 
параграф. Всяка страна, отправила такава 
декларация, може по всяко време да я оттегли 
и в такъв случай изменението влиза в сила 
за тази страна три месеца по-късно.
6. Депозитарят уведомява Високодогова­
рящите страни и страните по Конвенциите 
за влизането в сила на всяко изменение, за 
обвързалите се с него страни, за датата на